CELEX: 32012B0574
Language: et
Date: 2012-05-10 00:00:00
Title: 2012/574/EL: Euroopa Parlamendi otsus, 10. mai 2012 , Euroopa Kemikaaliameti 2010. aasta eelarve täitmisele heakskiidu andmise kohta

17.10.2012   
            
            
               ET
            
            
               Euroopa Liidu Teataja
            
            
               L 286/192
            
         EUROOPA PARLAMENDI OTSUS,
   10. mai 2012,
   Euroopa Kemikaaliameti 2010. aasta eelarve täitmisele heakskiidu andmise kohta
   (2012/574/EL)
   EUROOPA PARLAMENT,
   
               —
            
            
               võttes arvesse Euroopa Kemikaaliameti 2010. aasta lõplikku raamatupidamise aastaaruannet,
            
         
               —
            
            
               võttes arvesse kontrollikoja aruannet Euroopa Kemikaaliameti 2010. aasta raamatupidamise aastaaruande kohta koos ameti vastustega (1),
            
         
               —
            
            
               võttes arvesse nõukogu 21. veebruari 2012. aasta soovitust (06083/2012 – C7-0051/2012),
            
         
               —
            
            
               võttes arvesse Euroopa Liidu toimimise lepingu artiklit 319,
            
         
               —
            
            
               võttes arvesse nõukogu 25. juuni 2002. aasta määrust (EÜ, Euratom) nr 1605/2002 (mis käsitleb Euroopa ühenduste üldeelarve suhtes kohaldatavat finantsmäärust) (2), eriti selle artiklit 185,
            
         
               —
            
            
               võttes arvesse Euroopa Parlamendi ja nõukogu määrust (EÜ) nr 1907/2006 (3), millega asutatakse Euroopa Kemikaaliamet, eriti selle artiklit 97,
            
         
               —
            
            
               võttes arvesse komisjoni 19. novembri 2002. aasta määrust (EÜ, Euratom) nr 2343/2002 (raamfinantsmääruse kohta asutustele, millele viidatakse Euroopa ühenduste üldeelarve suhtes kohaldatavat finantsmäärust käsitleva nõukogu määruse (EÜ, Euratom) nr 1605/2002 artiklis 185) (4), eriti selle artiklit 94,
            
         
               —
            
            
               võttes arvesse kodukorra artiklit 77 ja VI lisa,
            
         
               —
            
            
               võttes arvesse eelarvekontrollikomisjoni raportit ning keskkonna-, rahvatervise ja toiduohutuse komisjoni arvamust (A7-0126/2012),
            
         
               1.
            
            
               annab heakskiidu Euroopa Kemikaaliameti tegevdirektori tegevusele ameti 2010. aasta eelarve täitmisel;
            
         
               2.
            
            
               esitab oma tähelepanekud alltoodud resolutsioonis;
            
         
               3.
            
            
               teeb presidendile ülesandeks edastada käesolev otsus ja resolutsioon, mis on selle lahutamatu osa, Euroopa Kemikaaliameti tegevdirektorile, nõukogule, komisjonile ja kontrollikojale ning korraldada nende avaldamine Euroopa Liidu Teatajas (L-seerias).
            
         
      
         
            President
         
         Martin SCHULZ
      
      
         
            Peasekretär
         
         Klaus WELLE
      
   
   
      (1)  ELT C 366, 15.12.2011, lk 33.
   
      (2)  EÜT L 248, 16.9.2002, lk 1.
   
      (3)  ELT L 396, 30.12.2006, lk 1.
   
      (4)  EÜT L 357, 31.12.2002, lk 72.
   LISA
   
      EUROOPA PARLAMENDI SOOVITUSED EELMISTEL AASTATEL
   
   
               Euroopa Kemikaaliamet
            
            
               2008
            
            
               2009
            
         
               Tulemused
            
            
               Ametil oleks kasu tagasisidemenetluste väljatöötamisest ja suurema tähelepanu pööramisest kliendisuhetele.
            
            
               Nõuab, et kontrollikoda auditeeriks ameti tulemusi.
            
         
               Eelarve haldamine ja finantsjuhtimine
            
            
               
                           —
                        
                        
                           Kutsub ametit üles võtma meetmeid oma vahendite ja assigneeringute paremaks kavandamiseks ja järelevalveks (41 % kulukohustuste assigneeringutest põhitegevusele kanti üle ja 37,5 % tühistati).
                        
                     
                           —
                        
                        
                           Palub komisjonil uurida, kuidas tagada vajadustel põhineva haldamise põhimõtte täielik rakendamine (2008. aasta reserv oli 18 747 210,75 eurot).
                        
                     
            
               Kutsub ametit üles jätkama hangete ja eelarve täitmise kavandamist ning järelevalvet eesmärgiga vähendada ülekantavaid assigneeringuid; toob välja asjaolu, et kontrollikoda märkis oma aruandes, et amet kandis 2010. aastasse üle 20 000 000 euro väärtuses assigneeringuid (29 % assigneeringutest), millest ligikaudu 88 % oli ette nähtud aasta lõpuks veel ellu viimata tegevuste jaoks (või mõnel juhul veel kätte saamata kaupade eest); märgib, et ühtlasi tühistati 5 % assigneeringutest (3 000 000 eurot).
            
         
               Personal
            
            
               
                           —
                        
                        
                           Tuletab ametile meelde, et töölevõtmismenetlust tuleb hoolikalt rakendada.
                        
                     
                           —
                        
                        
                           Läbipaistvusküsimused: 14 töölevõtmismenetluse korral ei olnud valimiskomisjoni liikmete sõltumatus tagatud, sest komisjoni juhatas direktor ise.
                        
                     
                           —
                        
                        
                           Kiidab heaks ameti otsuse, et direktor ei osale enam valimiskomisjonide töös.
                        
                     
                           —
                        
                        
                           Palub ametil kehtestada selged üleandmismenetlused.
                        
                     
            
               Oluline on kontrollida jätkuvalt eelarve ja töölevõtmise kava täitmist.
            
         
               Siseaudit
            
            
               Kolme menetluse auditeerimisel ilmnesid puudused valimiskomisjonide tööd kokku võtvates dokumentides (põhjenduste puudumine).
            
            
               
                           —
                        
                        
                           Kutsub ameti peadirektorit üles teavitama eelarve täitmisele heakskiidu andmise eest vastutavat institutsiooni oma auditikava sisust.
                        
                     
                           —
                        
                        
                           Kutsub ametit üles teavitama eelarve täitmisele heakskiidu andmise eest vastutavat institutsiooni meetmetest, mida on võetud kontrollisüsteemi parandamiseks finantssüsteeme, tööprotsesse, auditeid, tegevuskavasid ja riskihindamist tugevdades.
                        
                     
                           —
                        
                        
                           Innustab ametit tulemuslikult tagama järgmist:
                           
                                       —
                                    
                                    
                                       kõigi rahastamisotsuse komponentide olemasolu;
                                    
                                 
                                       —
                                    
                                    
                                       organisatsiooni igal tasandil vajatava teabe nõuetekohane määratlemine ja kohaldamine;
                                    
                                 
                                       —
                                    
                                    
                                       tööprogrammis kõikide eelarve kaudu kasutatavate vahendite esitamine;
                                    
                                 
                                       —
                                    
                                    
                                       finantsmenetluste ja kontrollnimekirjade dokumenteerimine tuleb viia lõpule ja ajakohastada.
                                    
                                 
                     
          ---documentbreak--- 
   
               17.10.2012   
            
            
               ET
            
            
               Euroopa Liidu Teataja
            
            
               L 286/193
            
         EUROOPA PARLAMENDI RESOLUTSIOON,
   10. mai 2012,
   tähelepanekutega, mis on Euroopa Kemikaaliameti 2010. aasta eelarve täitmisele heakskiidu andmist käsitleva otsuse lahutamatu osa
   EUROOPA PARLAMENT,
   
               —
            
            
               võttes arvesse Euroopa Kemikaaliameti 2010. aasta lõplikku raamatupidamise aastaaruannet,
            
         
               —
            
            
               võttes arvesse kontrollikoja aruannet Euroopa Kemikaaliameti eelarveaasta 2010 raamatupidamise aastaaruande kohta koos ameti vastustega (1),
            
         
               —
            
            
               võttes arvesse nõukogu 21. veebruari 2012. aasta soovitust (06083/2012 – C7-0051/2012),
            
         
               —
            
            
               võttes arvesse Euroopa Liidu toimimise lepingu artiklit 319,
            
         
               —
            
            
               võttes arvesse nõukogu 25. juuni 2002. aasta määrust (EÜ, Euratom) nr 1605/2002, mis käsitleb Euroopa ühenduste üldeelarve suhtes kohaldatavat finantsmäärust (2), eriti selle artiklit 185,
            
         
               —
            
            
               võttes arvesse Euroopa Parlamendi ja nõukogu määrust (EÜ) nr 1907/2006 (3), millega asutatakse Euroopa Kemikaaliamet, eriti selle artiklit 97,
            
         
               —
            
            
               võttes arvesse komisjoni 19. novembri 2002. aasta määrust (EÜ, Euratom) nr 2343/2002 raamfinantsmääruse kohta asutustele, millele viidatakse Euroopa ühenduste üldeelarve suhtes kohaldatavat finantsmäärust käsitleva nõukogu määruse (EÜ, Euratom) nr 1605/2002 artiklis 185 (4), eriti selle artiklit 94,
            
         
               —
            
            
               võttes arvesse kodukorra artiklit 77 ja VI lisa,
            
         
               —
            
            
               võttes arvesse eelarvekontrollikomisjoni raportit ning keskkonna-, rahvatervise ja toiduohutuse komisjoni arvamust (A7-0126/2012),
            
         
               A.
            
            
               arvestades, et kontrollikoda märkis, et ta sai piisava kindluse Euroopa Kemikaaliameti (edaspidi „amet”) 2010. aasta raamatupidamise aastaaruande usaldatavuse ja selle aluseks olevate tehingute seaduslikkuse ja korrektsuse kohta;
            
         
               B.
            
            
               arvestades, et Euroopa Parlament andis 10. mail 2011. aastal heakskiidu Euroopa Kemikaaliameti tegevdirektori tegevusele ameti 2009. aasta eelarve täitmisel (5) ning heakskiidu andmise otsusele lisatud resolutsioonis parlament muu hulgas:
               
                           —
                        
                        
                           kutsus ametit üles teavitama eelarve täitmisele heakskiidu andmise eest vastutavat institutsiooni meetmetest, mida on võetud kontrollisüsteemi parandamiseks, tõhustades finantssüsteeme, tööprotsesse, auditeid, tegevuskavasid ja riskihindamist;
                        
                     
                           —
                        
                        
                           innustab ametit tagama tulemuslikult järgmist:
                           
                                       —
                                    
                                    
                                       kõigi rahastamisotsuse komponentide olemasolu;
                                    
                                 
                                       —
                                    
                                    
                                       organisatsiooni igal tasandil vajatava teabe nõuetekohane määratlemine ja töötlemine;
                                    
                                 
                                       —
                                    
                                    
                                       iga-aastases tööprogrammis kõikide eelarve kaudu kasutatavate vahendite esitamine;
                                    
                                 
                                       —
                                    
                                    
                                       finantsmenetluste ja kontrollnimekirjade dokumenteerimise lõpuleviimine ja ajakohastamine;
                                    
                                 
                     
                           —
                        
                        
                           kutsus ametit üles jätkama hangete ja eelarve täitmise kavandamist ning järelevalvet eesmärgiga vähendada ülekantavaid assigneeringuid;
                        
                     
         
               C.
            
            
               arvestades, et ameti 2010. aasta eelarve oli kokku 75 500 000 eurot, mis on 7,24 % rohkem kui 2009. aasta kogueelarve 70 400 000 eurot;
            
         
               D.
            
            
               arvestades, et amet sai Euroopa Liidult ja EFTA-lt ajutise toetusena 36 000 000 eurot;
            
         
      Eelarve haldamine ja finantsjuhtimine
   
   
               1.
            
            
               märgib, et kontrollikoja aruande kohaselt oli ameti 2010. aasta eelarve 75 000 000 eurot, ameti aruande kohaselt aga 75 500 000 eurot;
            
         
               2.
            
            
               tõdeb ameti andmetele tuginedes, et ametit finantseeritakse ettevõtjate makstavatest kemikaalide registreerimise lõivudest ning ELi võimaliku toetuse abil;
            
         
               3.
            
            
               tuletab meelde, et liidu esialgne toetus ametile 2010. aastal oli 25 305 000 eurot; märgib siiski, et sellele summale lisati ülejäägi tagasinõudmisest saadud 8 700 000 eurot, mistõttu liidu kogutoetus 2010. aastal oli 34 005 000 eurot (6); võtab samas teadmiseks, et kuna tavaliselt lõivudest saadav tulu laekub ametile alles aasta lõpupoole, peeti liidu toetust vajalikuks, et võimaldada katta jooksvad kulud kuni 2010. aasta oktoobrini;
            
         
               4.
            
            
               märgib, et amet nimetab liidu ajutise toetusena 2010. aastal 36 000 000 eurot, kuigi see summa sisaldab ka EFTA toetust;
            
         
               5.
            
            
               teeb ameti eelarve haldamist ja finantsjuhtimist käsitleva aruande põhjal kindlaks, et amet on kohustunud vastava võlateate saamisel liidu ajutise toetuse komisjonile täielikult tagasi maksma; tõdeb ameti andmetele tuginedes, et ajutine toetus koos intressidega maksti komisjonile tagasi 2011. aasta märtsis;
            
         
               6.
            
            
               võtab eelarve haldamise ja finantsjuhtimise aruande põhjal teadmiseks, et ameti 2010. aasta esialgne eelarve oli 86 481 700 eurot; märgib aga, et aasta jooksul võttis haldusnõukogu vastu kaks paranduseelarvet, vähendades eelarvekulusid kokku 11 000 000 euro võrra (12,75 %);
            
         
               7.
            
            
               märgib eelarve haldamise ja finantsjuhtimise aruande põhjal, et I jaotise 2010. aasta eelarvet summas 47 214 285 eurot vähendati 8 % ehk 3 787 650,18 euro võrra; võtab teadmiseks ameti märkuse, et vähendamise peamiseks põhjuseks oli esialgse kavaga võrreldes aeglasem töötajate palkamise tempo; märgib samuti, et I jaotise täitmismäär oli kokku 97,2 %;
            
         
               8.
            
            
               märgib ühtlasi, et eelarve haldamise ja finantsjuhtimise aruande kohaselt moodustasid II jaotise kulud 92,4 % muudetud eelarvest (10 739 727,92 eurot 11 624 281,05 euro suurusest eelarvest), kuna loobuti mitmest infotehnoloogia valdkonna nõustamisprojektist, mida kavatseti rakendada 2011. aastal allhankelepingu korras;
            
         
               9.
            
            
               teeb ameti aastaaruande põhjal kindlaks, et amet suutis töödelda peaaegu 23 000 laekunud lõivumakset, mille tulemusel lõivudest saadud sissetulek oli 349 700 000 eurot;
            
         
               10.
            
            
               märgib, et kontrollikoja andmetel muutus amet 2010. aastal täielikult isemajandavaks, kuid ameti finantseeskirju tuleks muuta ja lisada nendesse mehhanism, mis võimaldaks säilitada ameti tulude ülejäägi tulevase tegevuse rahastamiseks;
            
         
               11.
            
            
               võtab teadmiseks ameti vastuse, mille kohaselt amet esitab finantseeskirjade peatsel läbivaatamisel ettepaneku tulude ülejäägi haldamise mehhanismi kohta; loeb ameti aasta tegevusaruandest, et sõlmiti kokkulepe kõrge reitinguga välise kontohalduriga ning ettevalmistamisel on veel teine kokkulepe, et tagada kogunenud reservi hoidmine ja riskide hajutamine, sest nimetatud varud peaksid olema ameti peamiseks rahastamisallikaks kuni finantsperspektiivi 2014–2020 kehtima hakkamiseni; tõdeb ameti andmetele tuginedes, et kogunenud reserv on paigutatud varahalduseks Euroopa Investeerimispanka ja Soome Keskpanka;
            
         
      Assigneeringute ülekandmine
   
   
               12.
            
            
               tõdeb ameti eelarve haldamise ja finantsjuhtimise aruande põhjal, et kulukohustuste ja maksete assigneeringute ülekanded, mis moodustavad 12 254 740,59 eurot, on peamiselt seotud põhitegevusele antud IT-toega (5 747 560,42 eurot), samuti ameti üldise haldamisega (1 555 943,82 eurot);
            
         
               13.
            
            
               järeldab samuti eelarve haldamise ja finantsjuhtimise aruande põhjal, et 2009. aasta eelarvest üle kantud kulukohustuste ja maksete assigneeringutest tühistati kokku 2 533 156,09 eurot; märgib, et see on peamiselt seotud II jaotisega;
            
         
               14.
            
            
               peab kahetsusväärseks, et kontrollikoja aruandes ameti 2010. aasta raamatupidamise aastaaruande kohta ei mainita ülekantud ja tühistatud assigneeringuid;
            
         
               15.
            
            
               kiidab heaks ameti püüded parandada vahendite kavandamist ja järelevalvet ning võtta kasutusele suunised aastasuse põhimõtte edendamiseks; võtab eelkõige teadmiseks, et ametil õnnestus vähendada ülekandmise määra 2009. aasta 29,7 %-lt 2010. aastaks 16,3 %-le;
            
         
               16.
            
            
               rõhutab samuti, et kuna amet töötab kõigis jaotistes liigendamata vahenditega, ei saa reaalselt loota, et kõik üheks kalendriaastaks eelarvestatud tegevused suudetakse kulukohustustega siduda ja välja maksta sama kalendriaasta jooksul, eriti kui on tegemist projekti tüüpi tegevuskuludega (nt IT-süsteemide arendamine);
            
         
      Hankemenetlused
   
   
               17.
            
            
               märgib ameti aasta tegevusaruande põhjal, et 2010. aastal teostati 350 hanget, sealhulgas mitmeaastased raamlepingud infotehnoloogia, turvalisuse, kvaliteedi ja haldusnõustamise teenuste, kommunikatsiooniga seotud teemade ja keeleõppe valdkonnas;
            
         
               18.
            
            
               võtab eelkõige teadmiseks, et suur hulk lepinguid sõlmiti kehtivate raamlepingute alusel IT-nõustamisteenuste, samuti REACH-määrusega seotud teaduslike, tehniliste, keskkonna- ja sotsiaalmajanduslike küsimuste vallas;
            
         
      Personalijuhtimine
   
   
               19.
            
            
               märgib ameti tegevusaruande põhjal, et 2010. aastal palkas amet üle 120 uue töötaja; võtab eelkõige teadmiseks, et suurt rõhku pandi ekspertide töölevõtmisele, et tugevdada ameti teadussuutlikkust; märgib lisaks, et suurt tähelepanu pöörati ka kesk- ja tipptaseme juhtide palkamisele, et kindlustada uue organisatsioonilise struktuuri rakendamine alates 2011. aasta jaanuarist;
            
         
               20.
            
            
               kutsub ametit üles oma personalipoliitika valdkonna tegevust ja projekte iga-aastases tööprogrammis paremini kavandama; tõstab ameti aasta tegevusaruande põhjal eriti esile asjaolu, et kuna personaliteenuseid mõjutasid tugevasti registreerimistähtajad, langes koolitustegevus tähtsusjärjestuses allapoole ja mitu personaliprojekti lükati edasi või neid hallati madalamal tasemel kui esialgu ette nähtud;
            
         
      Huvide konflikt
   
   
               21.
            
            
               märgib, et amet on seotud tarbijate jaoks elulise tähtsusega otsuste vastuvõtmisega ja võtab arvesse, et oma olulisuse tõttu tööstusele on amet avalikkuse tähelepanu all, ning jääb ootama eriaruannet, mille kontrollikoda avaldab enne 2012. aasta juunikuud ja milles käsitletakse huvide konflikti, et tutvuda selles esitatud tähelepanekute ja soovitustega ning nende üle arutleda;
            
         
               22.
            
            
               on seisukohal, et pärast ülesehitusfaasi, mil keskenduti menetlustele, peab amet tagama, et talle oleks ette nähtud selline eelarve ja personal, mille puhul tal on võimalik eelkõige hindamismenetluste, piirangute kehtestamise ja lubade andmise osas täielikult sisulisi ülesandeid täita;
            
         
      Siseaudit
   
   
               23.
            
            
               on seisukohal, et amet on parandanud oma haldusmenetlust (kaasa arvatud raharinglus) ja tööprotsessi, kujundades välja integreeritud kvaliteedijuhtimissüsteemi (ISO9001); tunneb ühtlasi heameelt selle üle, et amet on arvanud riskihindamise oma auditite ja iga-aastase töökava prioriteetide hulka ning võtnud selle vajaduse korral otsusetegemise aluseks; peab seda parimaks tavaks, mida peaksid järgima ka kõik teised ametid;
            
         
               24.
            
            
               võtab ameti aruande põhjal teadmiseks, et siseauditi talitus koostas nõuandva hinnangu nn registreerimisvalmiduse kohta, mis avaldati ja edastati ameti tegevdirektorile 14. aprillil 2010. aastal; rõhutab, et mainitud auditi eesmärk on hinnata ameti valmisolekut tulevaste registreerimistähtaegadega toime tulla;
            
         
               25.
            
            
               tunneb heameelt selle üle, et amet moodustas eraldi registreerimise ja taotluste üksuse ning eriolukordade töörühma; kutsub sellegipoolest ametit üles taotluste menetlemisel järjekindlust suurendama; märgib, et see on registreerimistegevuse eeltingimus ja amet peaks suurendama sellealaseid jõupingutusi, kehtestades registreerimiseeskirjade uuendamise standardmenetluse ning kindlustades piisava teabejälje ja eeskirjade uuendamise otsuste dokumenteerimise;
            
         
               26.
            
            
               kutsub ühtlasi ametit üles valmistama registreerimisüksuse töötajaid ette töökoormuse suurenemiseks, koolitades neid (eelkõige üksuse keskastme juhte) ja kehtestades olulisemate töötajate asendamise korra; rõhutab, et registreerimisüksuse töö peaks keskenduma põhitegevusele, mille jaoks on vaja eriteadmisi registreerimise kohta;
            
         
               27.
            
            
               palub ametil aruandluses rangelt kinni pidada ülalt alla / alt üles metoodikast ja selgetest põhimõtetest, et kindlaks määrata asjakohased näitajad ja vahendid, mida tuleks kasutada;
            
         
               28.
            
            
               võtab teadmiseks, et ameti siseauditi üksus tegi 2010. aastal kaks kinnitava avalduse koostamiseks vajalikku siseauditit, ühe töötajate asendamise korra ja teise lõivude arveldamise korra kohta;
            
         
      Tulemused
   
   
               29.
            
            
               märgib, et 2010. aasta lõpul möödus kaks olulist tähtaega seoses REACHi määruse ning klassifitseerimise, märgistamise ja pakendamise määrusega; tunneb seetõttu heameelt, et amet suutis edukalt toime tulla 25 000 registreerimistoimiku vastuvõtmise ja menetlemisega, mis käsitlesid 4 300 keemilist ainet, mis on kas Euroopas üldiselt kasutusel või mis kuuluvad kõige ohtlikumate ainete hulka, samuti üle 3 miljoni teatisega rohkem kui 100 000 aine kohta, mis on klassifitseeritud ja tuleb märgistada, et tagada kasutajatele ohutus;
            
         
               30.
            
            
               avaldab heameelt ameti algatuse üle suurendada kliendikesksust ja parandada tagasisidemenetlusi; on eriti rahul sellega, et amet pööras erilist tähelepanu kommunikatsiooniga seotud tegevusele, nagu sidusrühmadele mõeldud päevad, väljaanded ja kasutajatoe teenused;
            
         
               31.
            
            
               on rahul ameti eduka tegevusega kemikaale käsitlevate liidu õigusaktide rakendamisel;
            
         
               32.
            
            
               jälgib infotehnoloogialepingute alal toimuvat nendega seotud suurte kulude ning ülesehitusfaasis esinenud viivituste tõttu;
            
         
      Ametite võrgustiku koordinaatori ülesanne
   
   
               33.
            
            
               avaldab agentuurile tunnustust tulemusliku töö eest, mida ta on ametite võrgustiku koordinaatorina 2010. aasta eelarve täitmisele heakskiidu andmise menetluse käigus teinud;
            
         
               34.
            
            
               juhib tähelepanu oma eelmistes eelarve täitmisele heakskiidu andmise raportites esitatud soovitustele, mis on lisatud käesolevale resolutsioonile;
            
         
               35.
            
            
               viitab eelarve täitmisele heakskiidu andmise otsusele lisatud muude horisontaalsete tähelepanekute osas oma 10. mai 2012. aasta resolutsioonile (7) asutuste tulemuste, finantsjuhtimise ja kontrolli kohta.
            
         
      (1)  ELT C 366, 15.12.2011, lk 33.
   
      (2)  EÜT L 248, 16.9.2002, lk 1.
   
      (3)  ELT L 396, 30.12.2006, lk 1.
   
      (4)  EÜT L 357, 31.12.2002, lk 72.
   
      (5)  ELT L 250, 27.9.2011, lk 150.
   
      (6)  ELT L 64, 12.3.2010, lk 447.
   
      (7)  Vastuvõetud tekstid, P7_TA(2012)0164 (vt käesoleva Euroopa Liidu Teataja lk 388).